בתיה ואנג

בתיה ואנג היא אמנית ומעצבת תכשיטים ישראלית, מייסדת המותג "Batia Wang Design" — סטודיו בולט בתחום עיצוב וייצוא תכשיטי זהב 18 ו-24 קראט. ואנג בעלת תואר שני מהאוניברסיטה לאמנויות בווינה ומשמשת כמרצה בכירה במחלקה לצורפות במכללת שנקר. סגנונה הייחודי, בעבודת זהב, הקנה לה הכרה בינלאומית, ובמגזין VOGUE Gioiello תוארה כ"פסלת בעולם של תכשיטים". עבודותיה הוצגו בתערוכות יחיד ובתערוכות קבוצתיות נבחרות בישראל ומחוצה לה, ובהן ביפן, אירופה וארצות הברית. כיום מתגוררת ועובדת בעין הוד ובתל אביב.

ביוגרפיה
ממוזער|תכשיט שתי סיכות זהב 18 קרט מתוך הסדרה "עקבות", יצירה מעשה ידי בתיה ואנג
ממוזער|"הכל במקום ושום דבר לא בסדר". יצירה מאת בתיה ואנג
250px|ממוזער|שמאל|היצירה "עלה של זית" מעשה ידי ואנג
בתיה ואנג נולדה בשנת 1945 בסמרקנד, אוזבקיסטן, וגדלה בקיבוץ ניר דוד שבעמק המעיינות. את השכלתה האמנותית רכשה בישראל ובאירופה: היא בוגרת המדרשה לאמנות (כיום חלק מהמכללה האקדמית בית ברל) ובית הספר הגבוה לציור בתל אביב. בהמשך סיימה תואר שני באוניברסיטה לאמנויות בווינה , שם למדה במגמת פיסול ועיצוב מתכת וזכתה בפרס מטעם משרד החינוך האוסטרי על פרויקט הגמר שלה. בהמשך השתתפה בכיתת אמן של הפסל דב פייגין והאמן אריק בראואר.

את דרכה האמנותית החלה כפסלת מתכת – יסוד שמהווה בסיס מרכזי בעבודתה כמעצבת תכשיטים, ומורגש בגישה הפיסולית והחומרית המייחדת את יצירתה. תכשיט זהב שיצרה בראשית דרכה נרכש בשנת 1974 על ידי לאה רבין, רעיית ראש הממשלה דאז, כמתנה ממלכתית לנשיא ארצות הברית, במסגרת בית האופנה "משכית" בתל אביב.

בעבודותיה התכשיט/אובייקט יוצא מהחומר אל האידיאה ונושא עמו תכנים ונרטיבים החוזרים בעבודותיה, בהם עיסוק בזהות, השראה מן הטבע והמרחבים המדבריים.

ואנג זכתה להכרה בינלאומית בזכות סגנונה הייחודי. בשנים 1991 ו-1992 נבחרה על ידי "The World Gold Council" כאחת ממובילות מגמות עיצוב תכשיטי הזהב בעולם. בשנת 1995 הוזמנה להציג דרך קבע ב-International Designer Hall במסגרת תערוכת Basel Jewelry Fair – התערוכה היוקרתית, ובשנת 1997 זכתה בפרס הראשון בתחרות עיצוב תכשיטי יהלומים בישראל, מטעם דה-בירס, מכון הייצוא הישראלי ותעשיית היהלומים בישראל ובארצות הברית.

במסגרת המותג "Batia Wang Design" ייצאה תכשיטיה בעיקר ליפן, אנגליה וגרמניה, ושימשה כחברת הנהלה בקרב יצרני התכשיטים במכון הייצוא הישראלי. היא חברה בעמותת הצורפות העכשווית בישראל, וחומרים על עבודתה שמורים ב"ארכיון שנקר לתיעוד וחקר העיצוב בישראל".

הוראה ואקדמיה
ואנג משמשת מאז שנת 1998 כמרצה בכירה במכללת שנקר להנדסה, עיצוב ואמנות. לצד תפקידה בשנקר, לימדה במוסדות אקדמיים נוספים בישראל ובאירופה, בהם אוניברסיטת חיפה, האוניברסיטה הפתוחה, "הסדנא" לאדריכלות ועיצוב בתל אביב, וכן באקדמיה הבינלאומית לקיץ בזלצבורג. במסגרת פעילותה הציבורית והמקצועית, כיהנה כשופטת בוועדת המלגות של קרן התרבות אמריקה-ישראל (American Israel Cultural Foundation), ומשנת 1995 נטלה חלק פעיל בקהילת המעצבים הישראלית, לרבות כהונה כראש תחום עיצוב תכשיטים בשנים 2009–2010.
 1982, 1983 – אקדמיית הקיץ הבינלאומית לאמנות בזלצבורג (Die Internationale Sommerakademie für Bildende Kunst in Salzburg)
 1986–1993 – אוניברסיטת חיפה, החוג לאמנות יצירה
 1993, 1994 – האוניברסיטה הפתוחה, ישראל
 1996, 1997 – בית הספר לאדריכלות ועיצוב "הסדנא" בתל אביב
 משנת 1998 ואילך – מרצה בכירה במכללת "שנקר", לעיצוב, הנדסה ואמנות
 2005–2018 – מרצה בתוכנית למצוינות ניהולית בענף היהלומים, בורסת היהלומים רמת גן
 2009–2010 – עמדה בראש תחום עיצוב תכשיטים בקהילת המעצבים הישראלית

תערוכות

במהלך שנות פעילותה האמנותית הציגה בתיה ואנג תערוכות יחיד וקבוצתיות רבות בישראל וברחבי העולם. עבודותיה הוצגו במוזיאונים מרכזיים ובתערוכות בין-לאומיות:

תערוכות יחיד (רשימה חלקית)

1975 – Sven Gallery, פריז, צרפת

1977 – Basilisk Galerie, וינה, אוסטריה

1980 – Galerie Brodil, זלצבורג, אוסטריה

1984 – גלריה א', תל אביב

2000 – תערוכת Batia Wang Design, טוקיו, יפן

2009 – רישומי פחם, גלריה גרינוורצל, תל אביב

2010 – הכול במקום אבל שום דבר לא בסדר, בית האמנים, דיסלדורף, גרמניה

2011 – פיקסל, עבודות שמן על נייר, גלריית עין הוד

תערוכות קבוצתיות נבחרות

1971 – מוזיאון M.A.K., וינה, אוסטריה

1978 – בנוונוטו צ'ליני, הנובר, גרמניה

1979 – תכשיטים עכשוויים, מוזיאון Kelten, הליין, אוסטריה

1979 – Bayern Arts und Crafts Center, מינכן, גרמניה

1986 – Schmuck 86, מינכן, גרמניה

1991 – Basel Fair, תערוכת The World Gold Council: Trends of the 90's, בזל, שווייץ

1992 – The World Gold Council: Trends of the 90's, בזל, שווייץ וניו יורק

1993 – אבן, מגע, תכשיט, מוזיאון היהלומים, רמת גן

1997 – A Cornucopia of Design, לוס אנג'לס, ארצות הברית

2005 – הביאנלה לתכשיט ישראלי 3: זהב שחוט, מוזיאון ארץ ישראל, תל אביב

2007 – הביאנלה לתכשיט ישראלי 4: שמים וארץ, מוזיאון ארץ ישראל, תל אביב

2008 – אויר עביר, החדר – גלריה לאמנות עכשווית

2008 – AIR, גלריית Loop, ניו ג'רזי, ארצות הברית

2009 – SOFA, שיקגו, ארצות הברית

2010 – על חודו של יהלום, מוזיאון היהלומים, רמת גן (אוצרת)

2010 – הביאנלה לתכשיט ישראלי 5: רצפים, זהויות, מוזיאון ארץ ישראל, תל אביב

2010 – עוצב בישראל 3, קהילת המעצבים הישראלית, האנגר 21, תל אביב

2011 – כחול לבן, מוזיאון העיצוב, חולון

2011 – עוצב בישראל 4, קהילת המעצבים הישראלית, מוזיאון העיצוב, חולון

2012 – BIJOUX – Contemporary Art Jewelry, מוזיאון נורטון, פלורידה, ארצות הברית

2015 – Angekommen-Zurueckgekommen, BBK Kunstforum, דיסלדורף, גרמניה

2015 – הביאנלה לתכשיט ישראלי 7: חומרי הזמן (A Matter of Time), מוזיאון ארץ ישראל, תל אביב

הופעות ופרסומים
עבודותיה של בתיה ואנג זכו להכרה ולפרסום נרחב במגזינים ובספרים בין-לאומיים מובילים בתחום העיצוב, התכשיטנות והאופנה. סגנונה הייחודי ועבודתה החדשנית זכו לחשיפה בעיתונות מקצועית יוקרתית ולמקום של כבוד בפרסומים מחקריים ותיעודיים.

מגזינים בינלאומיים:
 VOGUE Gioiello (איטליה)
 Elle
 JCK
 GZ

ספרים ופרסומים:
 JEWELLERY IN ISRAEL – Multicultural Diversity 1948 to the Present, מאת ד"ר איריס פישוף
 THE ART OF EROTIC JEWELLERY, מאת ד"ר קלוד מזלום
 JEWELRY DESIGN IN THE 21ST CENTURY, מאת ד"ר קלוד מזלום
 שכרון עיצובים – אמנות האופנה בישראל 1948–2008, מאת נורית בת יער, הוצאת רסלינג
 עיצוב מבראשית, מאת אורלי רובינזון וצילה ירון

קישורים חיצוניים



קטגוריה:צורפים ישראלים
קטגוריה:ציירים ישראלים
קטגוריה:פסלים ישראלים
קטגוריה:ישראליות שנולדו ב-1945
קטגוריה:ישראלים שנולדו ב-1945